Ved en plastikoperation i fuld bedøvelse, skal du faste i 6 timer op til operationen, da maven skal være tømt for indhold, så du ikke risikerer at få maveindhold ned i lungerne under operationen. Inden operationen får du noget smertestillende, kvalmestillende og beroligende, hvis der er behov for det. Efter operationen kommer man på en opvågningsafdeling indtil man er frisk.